સાત વર્ષના સંઘર્ષને પરિણામે કેરળના રિટેલ કંપનીઓના કર્મચારીઓએ કામના કલાકો દરમિયાન બેસવાના અધિકારના જંગમાં જીત મેળવી છે. ભારતભરમાં મોટાભાગે મહિલા કર્મચારીઓ ધરાવતા અસંખ્ય રિટેલ આઉટલેટ્સમાં આવી જગ્યાએ કર્મચારીઓ લગભગ 12 કલાકની ફરજ ઊભા પગે બજાવે છે. તેમને દિવસમાં માત્ર બે વાર "ટોઇલેટ બ્રેક" મંજૂર કરવામાં આવ્યો છે. કેરળ રાજ્યની વિધાનસભાએ કેરળ શૉપ્સ એન્ડ કોમર્શિયલ એસ્ટિબિલીશન્સ એક્ટમાં સુધારાને મંજુરી આપીને આવી કંપનીઓ સેલ્સ સ્ટાફ માટે બેસવાની સુવિધા પૂરી પાડવાની ફરજ પાડી છે. ઉપરાંત આ એક્ટમાં કામના સ્થળે જાતીય સતામણી અટકાવવા અને મહિલા કર્મચારીઓની સલામતીની ખાતરી કરવા માટે પરિવહન અને અન્ય સલામતી સુવિધાઓ પૂરી પાડવાની જોગવાઈઓ છે. બદલવું. આ મહિલાઓ છેડેલા જંગમાં બે મહત્વના પાસાંઓ પ્રકાશમાં આવે છે. એક, દેશભરમાં રિટેલ ક્ષેત્રની કંપનીઓમાં કર્મચારીઓની અમાનવીય કાર્યસ્થિતિ. બીજું, ઇન્ફોર્મલ સેક્ટરમાં મહિલા કર્મચારીના સંગઠનોનો વધી રહેલો ટ્રેન્ડ અને તેનું રાજકીય પક્ષો કે મુખ્ય પ્રવાહના સંગઠનોની સાથે નહી જોડાવું.